18/07/2021

# בקשה להצעות מחיר 248/2021 לאספקת מכונה ניידת לפריצת סתימות

## מבוא:

תאגיד פלגי שרון מתחזק ומתפעל את רשת איסוף השפכים ביישובים כוכב יאיר צור יגאל וכפר סבא. רשת איסוף השפכים מורכבת מקווים בקוטרים שונים.

התאגיד פונה בזאת לקבלת הצעות מחיר לאספקת מכונה ניידת לפריצת סתימות (להלן :ביובית ניידת) בקווי הביוב שבאחריות התאגיד. המכונה תשמש את התאגיד לפריצת סתימות בקווי הולכת השפכים בקטרים שיפורטו בהמשך. בנוסף ירכוש התאגיד מצלמה לצילום פנים צנרת כמפורט בסעיף 5

## המטרה:

פריצת סתימות ברשת הביוב בתאגיד כחלק ממערך התפעול והתחזוקה השוטף.

## הגורמים אליהם מופנית הבקשה:

הבקשה מופנית לספקי ציוד אשר תואם למפרט הטכני שיפורט בפרק 4 + 5 להלן. ספק הרואה עצמו שהינו בעל ציוד המתאים למפרט הטכני המבוקש יגיש הצעתו על גבי מסמך בקשה זו.

## מפרט טכני למכונה ניידת לפריצת סתימות

* 1. קוטר צנרת ביוב לניקוי - עד "12.
  2. הספק הביובית הניידת: לחץ עבודה לפחות 170 בר לספיקה של 70 ליטר/דקה.
  3. מיכל מים – נפח מינימום 800 ליטר
  4. מנוע - דיזל בעל תו תקן אירופאי ירוק.
  5. אורך צינור השטיפה – לפחות 70 מטר.
  6. שלט תפעול – יש לספק שלט תפעול למכונת השטיפה לצורך שליטה מרחוק בעת ביצוע פתיחת סתימה
  7. דיזות לפריצה ושטיפה – יסופקו 2 דיזות בנוסף לדיזה המגיעה עם המכונה.
  8. משקל – לא יעלה על 950 ק"ג.
  9. הובלת המערכת להתקנה על פי דרישת המזמין

## מפרט טכני למצלמה לצילום פנים צנרת

* 1. קוטר צנרת ביוב לניקוי - עד "12.
  2. צילום - כולל מערך צילום דיגיטלי MPEG4 עם הקלטה.
  3. מדידת מרחק – המערכת תכלול מדידת מרחק אלקטרונית.
  4. מערך צילום הכולל יכולת צילום מהיר snapshot.
  5. מטען למצלמה.
  6. בקר המעביר צילום סטאטוס לצורך בקרה רציפה על מערך הצילום.
  7. אורך כבל צילום – 50 מטר לפחות
  8. ספר מתקן.

## תנאי אספקה

עם קבלת הזמנה יסופקו הביובית הניידת והמצלמה בתוך 90 ימי עסקים.

## תנאי סף למציע

**זכאים להשתתף בבקשה מציעים שהינם בעלי הציוד והמפורטים להלן**

* 1. ספק הציוד יהיה בעל ניסיון מוכח לאספקה ישירה של לפחות 3 מכונות שטיפה בלחץ ב-3 השנים האחרונות בעלי מפרט דומה למפורט בפרק 4 עבור גופים ציבוריים כגון מועצות מקומיות, עיריות ותאגידי מים וביוב.
  2. הספק המציע יצרף להצעתו את פרטי הלקוחות להם סופק הציוד ומה הם היישומים להם יועד ציוד עבור כל אחד מהלקוחות.
  3. לא יתקבלו כל הצעות מקבלנים אשר לא ימלאו טופס ניסיון.

## הגשת הצעות ואישורים נדרשים

* 1. אשור מרואה חשבון או מפקיד שומה על ניהול ספרים כחוק ועל רישום כעוסק מורשה או חברה בע"מ
  2. חברה בע"מ- יש לצרף צילום תעודת רישום החברה , העתק תזכיר ותקנון החברה חתום ע"י רו"ח החברה.
  3. פירוט ניסיון והמלצות מ-3 שנים אחרונות לאספקת ציוד דומה לרשויות כמפורט בנספח 1
  4. תצהיר חתום

## תנאי מסירת המידע לחברה

* 1. יש למלא את "חוברת המידע" במלואה.
  2. המידע שיימסר יכלול לפחות:
  3. פרטי מגיש המידע.
  4. ניסיון המציע
  5. טופס הצעת המחיר כשהוא חתום.

## הליך בחירת השיטה

* 1. ועדה מטעם התאגיד , תבחן את חוברות ההצעה
  2. ההצעה הזוכה תהיה ההצעה הזולה לאחר שעמדה בתנאי הבקשה להצעות המפורטות בסעיף 7 **לעיל**

## תשלומים

* 1. 20% - מקדמה על סך 20% מהסכום – תועבר על ידי המזמין כנגד ערבות רכש.
  2. 80% - עם אספקת המוצר.
  3. 20% - עם הפעלתו על גבי רכב ייעודי.

מובהר כי הרכב הייעודי יהיה זמין להרכבת הציוד לא יאוחר מחודשיים מיום אספקת הציוד.

## הגשת ההצעה

* 1. הצעת המחיר – המופיעה בגוף ההצעה הינה על הנחה על המחיר המצוין בכתב הכמויות. הספק יציג בהצעת המחיר את ההנחה הניתנת מהסכום הרשום ויחתום עליה על ידי מורשה החתימה מטם החברה.
  2. אחוז ההנחה ירשם כמספר וכן אותיות ויש לרשום את אחוז ההנחה ללא כל טעות או מחיקה. הצעות שתיכתבנה עם מחיקות עשויות להיפסל.
  3. סכום רכישה – סכום ההצעה שתוגש הינו סכום סופי ומוחלט בשקלים ולא מותנה בשער מטבע חוץ.

## ערבות

* 1. ערבות רכש – תינתן כנגד מקדמה כאמור בסעיף 11.1 לעיל. הערבות תהא בלתי מותנית וניתנת לחילוט על פי פניה חד צדדית של התאגידים.
  2. בכל מקרה של הפרת התחייבויות מצד הקבלן על פי ההצעה רשאים התאגידים לחלט את הערבות

## הפסקת ההתקשרות

התאגידים יהיו רשאים להפסיק את ההתקשרות מול הקבלן בכל עת ללא נימוק כלשהו מצידם, וזאת בהתראה מראש של 30 ימים קלנדריים.

## כיסוי ביטוחי

טופס כיסוי ביטוחי יועבר לחתימת הזוכה.

## הגשת ההצעות

יש להגיש את ההצעות עד ליום 30/07/2021 בשעה 12:00.

ההצעות יוגשו בתיבת המכרזים במשרדי תאגיד פלגי שרון ברחוב התע"ש 22 כפר סבא.

שאלות או הבהרות יש להפנות ל:ארנון מאיר 054-6650273 או במייל [arnonmeir1967@gmail.com](mailto:arnonmeir1967@gmail.com)

יש להגיש את ההצעה בתוך מעטפה שעליה כתוב: **בקשה להצעות מחיר 248/02021 לאספקת מכונה ניידת לפריצת סתימות**

בקשה להצעות מחיר מספר: 248/2021

**מכונה ניידת לפריצת סתימות**

1. **ההצעה**
2. **המידע**

שם מלא של הגוף המציע, כפי שהוא מופיע ברשם רשמי: \_\_\_\_\_\_\_\_\_\_\_\_\_\_\_\_\_\_\_\_

חתימה וחותמת מורשה חתימה: \_\_\_\_\_\_\_\_\_\_\_\_\_\_\_\_\_\_\_\_

## פרטים על הגוף המציע

1. שם המציע: \_\_\_\_\_\_\_\_\_\_\_\_\_\_\_\_\_\_\_\_
2. המס' המזהה (מספר חברה, מס' עמותה): \_\_\_\_\_\_\_\_\_\_\_\_\_\_\_\_\_\_\_\_
3. סוג התארגנות (חברה, עמותה): \_\_\_\_\_\_\_\_\_\_\_\_\_\_\_\_\_\_\_
4. תאריך התארגנות: \_\_\_\_\_\_\_\_\_\_\_\_\_\_\_\_\_\_\_\_.
5. שמות הבעלים (במקרה של חברה, שותפות): \_\_\_\_\_\_\_\_\_\_\_\_\_\_\_\_\_\_\_\_
6. שמות המוסמכים לחתום ולהתחייב בשם המציע ומספרי ת.ז. שלהם: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. שם המנהל הכללי: \_\_\_\_\_\_\_\_\_\_\_\_\_\_\_\_\_\_\_\_
8. שם איש הקשר למכרז זה: \_\_\_\_\_\_\_\_\_\_\_\_\_\_\_\_\_\_\_\_
9. מען המציע (כולל מיקוד): \_\_\_\_\_\_\_\_\_\_\_\_\_\_\_\_\_\_\_\_
10. טלפונים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. Email: \_\_\_\_\_\_\_\_\_\_\_\_\_\_\_\_\_\_\_\_

## ניסיון המציע באספקת ציוד דומה

**על המציע לפרט את שמות הרשויות/הגופים בהם סופק הציוד יש לפרט עבודות אשר בוצעו ע"י הקבלן בלבד.**

| מס' | שם הרשות/הגוף | איש קשר | תפקיד | טלפון קווי | טלפון סלולרי | תאריכי ביצוע (מ..., עד...) | ציוד שסופק |
| --- | --- | --- | --- | --- | --- | --- | --- |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| 4 |  |  |  |  |  |  |  |
| 5 |  |  |  |  |  |  |  |

**הצעת המחיר**

יש למלא את הצעת המחיר במלואה,

עפ"י המפורט להלן. הצעת המחיר המפורטת להלן הינה בש"ח. הצעה זו כוללת את כל הוצאות המציע לרבות הוצאות ישירות ועקיפות, ביטוחים, אמצעי בטיחות, כלי עבודה או כל תשומה אחרת הנידרשת לאספקת הציוד המחיר הינו ללא מע"מ.

שרותי ביובית לתחנות:

| **תאור הציוד המוצע** | **כמות** | **עלות יחידה** | **סה"כ** |
| --- | --- | --- | --- |
| מכונה ניידת לפריצת סתימות עד קוטר "12 נישאת על גבי רכב מסחרי עם שלט רחוק, משאבה ללחץ 170 בר וספיקה 70 ליטר/דקה, מיכל 800 ליטר לפחות והכל על פי מפרט בסעיף 4 | 1 | 175,000 | 175,000 |
| מערכת לצילום קווי ביוב עד קוטר "12 על פי מפרט בסעיף 5 לעיל | 1 | 25,000 | 25,000 |

תאריך: \_\_\_\_\_\_\_\_\_\_\_\_\_\_\_\_\_\_\_\_

שם ומשפחה: \_\_\_\_\_\_\_\_\_\_\_\_\_\_\_\_\_\_\_\_

חתימה+חותמת: \_\_\_\_\_\_\_\_\_\_\_\_\_\_\_\_\_\_\_\_

תפקיד: \_\_\_\_\_\_\_\_\_\_\_\_\_\_\_\_\_\_\_\_

### אישור עו"ד

אני \_\_\_\_\_\_\_\_\_\_\_\_\_\_, ת"ז \_\_\_\_\_\_\_\_\_\_\_\_\_ מאשר כי מר \_\_\_\_\_\_\_\_\_\_ ת"ז \_\_\_התייצב בפני ביום \_\_\_\_\_\_\_\_\_\_\_\_\_\_ . ידוע לי כי הוא מורשה חתימה מטעם החברה לכל דבר וענין ובכלל זה לחתום ולהגיש הצעתה לבקשה להצעות מחיר

שם:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ חתימה וחתמת\_\_\_\_\_\_\_\_\_\_\_\_\_\_\_\_\_\_\_\_\_

**נספח 1: הצהרה על מתן פטור מאחריות**

תאריך : \_\_\_\_\_\_\_\_\_\_

לכבוד

תאגיד המים והביוב פלגי שרון

מיסודן של עיריית כפר סבא והמועצה המקומית כוכב יאיר- צור יגאל בע"מ

רח' התע"ש 22 כפר סבא   
(להלן: "**החברה**")

### הנדון: הצהרה על מתן פטור מאחריות

### ה" מ 248/2021 אספקת מכונה ניידת לפריצת סתימות ביוב

1. על אף האמור בהצהרה זאת, הריני להתחייב כדלקמן:
   1. הנני פוטר את החברה ו/או מנהליה ו/או עובדיה ו/או מנהל ו/או מפקח העבודות מכל חבות בגין אובדן או נזק לציוד האמור לעיל אשר יסופק על ידי ו/או מי מטעמי או עבורי לתאגיד פלגי שרון למקום האספקה שיקבע מראש.
   2. הנני פוטר את החברה ו/או מנהליה ו/או עובדיה ו/או מנהל ו/או מפקח העבודות מכל אחריות לגבי פריצה ו/או גניבה של הציוד המוזכר לעיל ומוותר על שיבוב כלפי החברה ו/או מנהליה ו/או עובדיה ו/או מנהל ו/או מפקח העבודות במקרה שכזה כל זאת למעט כלפי מי שגרם לנזק בזדון ולמעט כנגד חברות שמירה.
   3. הנני פוטר את החברה ו/או מנהליה ו/או עובדיה ו/או מנהל ו/או מפקח העבודות מכל חבות בגין נזק לגוף ולרכוש שלי ו/או מי מטעמי ו/או קבלני משנה ו/או צד שלישי עקב שימוש בציוד האמור לעיל אשר מובא לאתר על ידי ו/או מי מטעמי או עבורי או לשם פעילותי באתר העבודות כל זאת למעט כלפי מי שגרם לנזק בזדון ולמעט כנגד חברות שמירה.
   4. היה ותעלה טענה ו/או דרישה ו/או תביעה מצדי ו/או קבלני משנה המועסקים על ידי, בניגוד לאמור לעיל, ו/או צד שלישי כלשהו, הנני מתחייב לשפות את החברה ו/או מי מטעמה לרבות מנהליה ו/או עובדיה ו/או מנהל ו/או מפקח העבודות בכל תשלום ו/או הוצאה שיישאו בהם לרבות הוצאות משפטיות.
   5. הריני להצהיר בזה כי אערוך ואחזיק פוליסות לביטוח אחריות מקצועית וחבות המוצר, כאמור באישור עריכת ביטוחי הקבלן (**נספח ו' -1** לחוזה), במשך כל התקופה בה קיימת אחריות על פי החוזה שנחתם בינינו ביום \_\_\_\_\_\_\_\_\_\_ לביצוע הפרויקט ועל פי כל דין.

חתימה ושם הקבלן המצהיר: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### מסמכים להגשה

1. אישור על ניהול ספרים
2. פטור מניכוי מס במקור
3. תקנון חברה
4. מורשי חתימה על פי תקנון חברה.
5. המלצות
6. מפרט טכני של הציוד המוצע.
7. הצעת מחיר חתומה.
8. הצהרה על מתן פטור מאחריות

בברכה

אלעד תמרי

מנכ"ל פלגי שרון

העתק:

ארנון מאיר – מהנדס התאגיד

אירית בורשטיין – מהנדסת פרויקטים בתאגיד

נסים מליחי – מנהל התפעול

רינת אלוס